Diari Oficial de la Generalitat Valenciana


Sumari del DOGV 1799, del 08-06-1992 (1992/825063)

ORDRE de 18 de maig de 1992, de la Conselleria de Cultura, Educació i Ciència, per la qual convoca la concessió de subvencions per a l'organització de festivals, cursos, concursos i premis músicals.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/18/(3)/dof/vci/html**

### Dades del document

Número de DOGV
:   1799

Data del DOGV
:   08-06-1992

Secció del DOGV
:   DISPOSICIONS GENERALS

Número del document
:   1992/825063


Data del document
:   18-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de maig de 1992, de la Conselleria de Cultura, Educació i Ciència, per la qual convoca la concessió de subvencions per a l'organització de festivals, cursos, concursos i premis musicals.  
La música és una part' substancial del patrimoni cultural valencià. Es per això que la Generalitat Valenciana ha posat en marxa un conjunt d'iniciatives agrupades en el programa Música 92 que pretén, bàsicament, millorar qualitativament i quantitativament les estructures musicals de la Comunitat Valenciana.  
Un dels objectius de Música 92 és incrementar l?oferta i aconseguir la seua descentralització.  
A la Comunitat Valenciana tenen lloc un bon nombre de manifestacions musicals sota la forma de festivals, cursos, concursos i premis que han assolit un considerable prestigi.  
La Generalitat Valenciana pretén crear una xarxa de festivals, cursos i altres activitats musicals plenament consolidats i descentralitzats, que siguen completament adequat a les programacions que tenen lloc a les principals ciutat de la nostra comunitat.  
Aquests criteris fan convenient la participació de la Generalitat Valenciana en el finançament d?aquest tipus d'activitats com a mitjà d'aconseguir els objectius descrits.  
Per tot això, i fent ús de les facultats que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià,  
ORDENE  
Primer Convocar la concessió d'ajudes per a l?organització de festivals, cursos, concursos i premis de caràcter musical i que aprovar les bases per les quals es regirà, que s'inclouen com a annex d'aquesta ordre.  
Segon  
L?import global d?aquestes ajudes són quaranta milions de pessetes i s?abonaran amb càrrec a la línia de subvencions  
401/000/92, del programa Música 92, del pressupost vigent.  
DISPOSICIONS FINALS  
Primera  
Faculte el Comissari de Música 92 perquè, en l?àmbit de les seues competències, dicte les instruccions que considere necessàries per a dur a terme el que estableix aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 18 de maig de 1992.  
El Conseller de Cultura, Educació i Ciència,   
ANDREU LOPEZ BLASCO  
Bases de la convocatòria pública per a la concessió dajudes per a l?organització de festivals, cursos i premis de caràcter musical  
Primera. Beneficiaris  
Dins dels límits pressupostaris i d?acord amb les condiciones i criteris que estableixen aquestes bases, podran obtenir aquestes ajudes les administracions públiques, entitats i associacions situades a la Comunitat Valenciana, que organitzen alguna de les activitats objecte d?aquesta convocatòria durant el 1992, sempre que aquestes es desenvolupen en l?àmbit territorial d'aquesta Comunitat Autònoma.  
Segona. Objecte d'aquestes ajudes  
1. Aquesta convocatòria té per objecte la realització de les següents activitats de caràcter musical:  
a) Festivals  
b) Curs de formació i perfeccionament musical  
c) Concursos  
d) Premis  
2. Es podran admetre peticions, la denominació de les quals no concedirà amb alguna de les enunciades en el número anterior, tals com setmana, mostra, etc., sempre que el seu contingut essencial s'ajuste al que és habitual en les activitats objecte d'aquesta convocatòria.  
Tercera. Supòsits exclosos  
Queden exclosos d'aquesta convocatòria els supòsits següents:  
a) Activitats organitzades per conservatoris oficials, el titular dels quals és la mateixa Generalitat Valenciana.  
b) Festivals, la programació dels quals inclou totalment o preferentment l'actuació d?agrupacions o solistes no professionals, en rebre aquests unes altres col·laboracions per part de la Conselleria de Cultura, Educació i Ciència.  
c) Festivals, cursos, concursos i premis que siguen beneficiaris d'uns altres tipus d?ajudes per part d?aquesta conselleria o que siguen organitzats o copatrocinats per aquesta.  
d) Activitats que es realitzen fora de l?àmbit territorials de la Comunitat Valenciana.  
Quarta. Criteris de prioritat  
1. Amb caràcter, general, per a la concessió d?aquestes ajudes es tindran en compte els criteris següents:  
a) Nombre d?edicions celebrades anteriorment i qualitat mitjana d'aquestes.  
b) Projecte de l'activitat per al present exercici.  
2. Amb caràcter particular, s?estableixen els criteris de selecció següents:  
a) Festivals   
- Nivell artístic dels grups i solistes programats   
- Coherència artística del programa   
- Especialització del programa  
- Adequació del programa a la realitat cultural i social del municipi  
- Capacitat organitzativa i econòmica del peticionari   
b) Cursos   
- Nivell artístíco- docent del professorat   
- Atenció als instruments de corda   
- Nivell d?especialització del curs   
- Capacitat organitzativa, docent i econòmica del peticionari   
c) Concursos   
- Nivell artístic dels membres dels tribunals   
- Nivell artístic mínim exigit als concursants   
- Nivell d?especialització i atenció als instruments de corda  
- Existència d'uns altres cursos amb objectius similars   
- Capacitat organitzativa i econòmica del peticionari   
d) Premis   
- Nivell artístic dels premiats en anteriors edicions  
- Nivell artístic dels membres dels tribunals o comissions tècniques que han de concedir-los  
- Nivell d?especialització   
- Capacitat organitzativa i econòmica del peticionari  
3. En últim terme, es podrà valorar la situació sòcio- cultural i econòmica del territori on tindrà lloc l'activitat, sempre que aquesta puga tenir un impacte generador de noves iniciatives culturals, afavorir el desenvolupament local o potenciar l'atracció turística.  
'4. La comissió tècnica a què fa referència la base sisena tindrà en compte, en la seua proposta, la necessitat de millorar les ofertes de les activitats consolidades abans que col·laborar en l?aparició d'unes altres de noves, el contingut de les quals no constituesca una novetat substancial.  
Cinquena. Sol·licituds  
1. La sol·licitud d'aquestes ajudes hauran de presentar-se davant de la Conselleria de Cultura, Educació i Ciència en el termini d'un mes, comptador des de l?endemà de la publicació d?aquesta convocatòria en el Diari Oficial de la Generalitat Valenciana.  
2. Les sol·licituds hauran de formalitzar-se segons la instància model que figura al final d?aquestes bases i que serà facilitada pels serveis centrals i territorials d?aquesta conselleria.  
3. Les instàncies podran presentar-se a la Conselleria de Cultura, Educació i Ciència - Música 92-, carrer Martínez Cubells, 2, 15a., o a l'avinguda de Campanar, 32, de València; també als serveis territorials d'aquesta Conselleria i als centres d'informació de l?Oficina d'Informació, Iniciatives i Reclamacions de la Generalitat Valenciana o utilitzant qualsevol dels mitjans previstos en la Llei de Procediment Administratiu.  
4. A més de la sol·licitud mencionada, els interessats en aquesta convocatòria hauran de presentar la documentació següent:  
a) Certificat de l'acord adoptat pels òrgans de govern que corresponga, on aproven sol·licitar aquesta subvenció i faculten el seu president per a subscriure la petició.  
b) Número de CIF de la institució o entitat i el número del compte bancari on desitge rebre la subvenció, si aquesta és aprovada.  
c) En el cas d?associacions i entitats, fotocòpia d'un document oficial que n'acredite l?existència.  
d) Projecte detallat de l'activitat per a la qual es sol·licita la subvenció, on especifique els seus participants i aporte qualsevol dada que permeta avaluar el contingut i el nivell artístic o docent, d'acord amb els criteris de prioritat establerts.  
e) Pressupost detallat de l'activitat.  
f) Memòria comprensiva de les actuacions desenvolupades en les últimes edicions d?aquesta mateixa activitat.  
No caldrà presentar-hi els documents c) i f) si el festival, curs, concurs i premi ha rebut alguna ajuda econòmica de la Conselleria de Cultura, Educació i Ciència entre els anys 1989 i 1991.  
5. Si la sol·licitud no inclogués totes les dades exigides o mancàs documentació, s'instarà l?interessat perquè en el termini de 10 dies solucione aquests defectes, amb l'advertiment que, en el cas contrari, no es donarà curs a sol·licitud incompleta, i s'arxivarà l?expedient sense més tràmit.  
6. Les institucions o entitats que desitgen sol·licitar més d'una ajuda, ho faran en sol·licituds separades.  
Sisena. Resolució de la convocatòria  
1. En finalitzar el termini de presentació de sol·licituds, es procedirà a l?examen i avaluació dels expedients, per a la qual cosa, es crea una comissió tècnica que serà presidida pel comissari de Música 92, i de la qual formaran past un màxim de sis vocals designats per aquest, almenys un dels quals haurà de ser funcionari d?aquesta unitat administrativa, que actuarà com a secretari.  
2. A partir de l'avaluació inicial i tenint en compte els criteris de prioritat establerts en aquestes bases, el Comissari de Música 92 elevarà al conseller de la resolució d'aquesta convocatòria.  
Per a determinar la quantitat que s'ha de concedir a cada cas, es tindrà en compte, no solament el pressupost presentat, sinó també l?interés de l'activitat i la previsió de despesa realment executable pel peticionari.  
3. L?import de les subvencions regulades en aquesta convocatòria en cap cas podrà ser tal quantitat que, aïlladament o en concurrència amb les subvencions o ajudes d'altres administracions públiques o, d'altres ens públics o privats, superen el cost de l'activitat que ha de desenvolupar el beneficiari.  
Setena. Obligacions dels beneficiaris  
Les institucions, entitats i associacions que obtinguen aquestes ajudes estan obligades a:  
a) Comunicar per escrit a la Conselleria de Cultura, Educació i Ciència l'acceptació de la subvenció en el termini dels 15 dies següents a la recepció de la notificació de la seua concessió.  
b) Realitzar l'activitat d'acord amb el programa presentat.  
c) Comunicar per escrit a la Conselleria de Cultura, Educació i Ciència - Música 92- el programa definitiu del festival, curs, concurs o premi, almenys dos mesos abans del seu inici.  
d) Comunicar a la conselleria qualsevol canvi que es produesca en el programa definitiu de l'activitat, abans de la seua realització.  
e) Fer constar en tota publicació, fullet, programa, publicitat, etc., en qualsevol mitjà o suport que es realitze, el patrocini d?aquesta per la Generalitat Valenciana. Per a això s'inserirà en lloc preferent i destacat el logotip de la Generalitat Valenciana- Conselleria de Cultura, Educació i Ciència i el de Música 92, d'acord amb les normes d'identitat corporativa d'aquesta institució, el manual d?estil de la qual podran sol·licitar els beneficiaris.  
f) Justificar l?ús de la subvenció en la forma que s'indica en la base següent.  
g) Comunicar a la Conselleria de Cultura, Educació i Ciència, Música 92, les subvencions concedides per aquesta mateixa finalitat i el seu import.  
Vuitena. Justificació i pagament d?aquestes ajudes  
1. El pagament d'aquestes ajudes s?efectuarà d'una sola vegada, sempre que l'activitat s'haja realitzat d?acord amb el programa presentat i es justifique correctament l?ús de la subvenció.  
2. La justificació de la subvenció requerirà la presentació pel beneficiari dels documents següents:  
a) Memòria succinta de les actuacions realitzades, que n'incloga, a més a més, una avaluació i les xifres d?assistents.  
b) Cinc fullets, catàlegs, programes, cartells, etc. del festival, curs, concurs o premi.  
c) Factures o contractes originals per a les despeses efectuades la suma de les quals haurà de ser, com a màxim, el doble de l?import de la subvenció rebuda. S?admetran fotocòpies compulsades.  
Aquests documents es presentaran davant del Comissari de Música 92, abans del 30 de novembre de 1992.  
3. Junt als documents anteriors, i en el mateix termini, els beneficiaris d?aquestes ajudes hauran d?acreditar que es troben al corrent de les seues obligacions tributàries i amb les de la Seguretat Social.  
Queden exceptuades d?aquesta obligació les corporacions locals.  
La falta d?aquesta acreditació comportarà la impossibilitat del pagament d'aquestes subvencions.  
Novena. Altres disposicions  
1. La Conselleria de Cultura, Educació i Ciència es reserva la possibilitat de reduir l?import de la subvenció o de revocar la concessió si el programa definitiu no es correspon bàsicament i en funció de criteris de nivell artístic i quantitat d'actuacions, amb el qual es va presentar per a sol·licitar la subvenció.  
També podrà la conselleria procedir d'aquesta manera si, entre el programa definitiu i el realment executat, s?observen reduccions en el nivell artístic dels participants o en la quantitat d?actuacions.  
2. La conselleria es reserva la possibilitat de revocar la subvenció, sense cap altre tràmit, en cas d'incompliment d'alguna de les obligacions imposades als beneficiaris en la base setena, en els terminis i les condicions assenyalades.  
3. Tota alteració de les condicions tingudes en compte per a la concessió de la subvenció i, en qualsevol cas, l'obtenció concurrent de subvencions o ens públics o privats, podrà donar lloc a modificacions de la resolució de concessió.  
4. Els crèdits pressupostaris afectats en aquesta convocatòria s'anul·laran el dia primer de desembre de 1992 si no han estat pagats per falta de justificació, i el beneficiari perdrà el dret a la seua percepció.  
5. Les economies que puguen produir-se per l'aplicació del que s'ha indicat en aquesta base podran disposar-se mitjançant nova resolució del conseller, que incrementarà la quantitat concedida a alguns dels beneficiaris o n'hi inclourà d'altres inicialment exclosos.  
Model de sol·licitud d?ajuda econòmica per a la realització de festivals, cursos, concursos i premis de caràcter musical  
(Ordre de la Conselleria de Cultura, Educació i Ciència, de 18 de maig de 1992, DOGV núm. ...)  
1. Dades del sol·licitant  
Nom de la institució o entitat:  
Domicili:  
CIF:  
Compte corrent (banc o caixa):  
Representant:  
DNI:  
(alcalde o president)  
Càrrec:  
Domicili:  
II. Activitat per a la qual se sol·licita la subvenció  
Nom de l'activitat:  
( ) Festival. ( ) Curs. ( ) Concurs. ( ) Premi.  
Número de l?edició que s'ha de realitzar en 1992:  
Lloc de la realització:  
Pressupost:  
III. Documents que s'hi adjunten  
(Vegeu la base cinquena)  
( ) Certificat de l'acord adoptat per l?òrgan de govern que corresponga, que aprove sol·licitar aquesta subvenció i que faculte el seu president per a subscriure la petició.  
( ) En el cas d'associacions i entitats, fotocòpia d'un document oficial que acredite l?existència d?aquesta.  
( ) Projecte detallat de l'activitat per a la qual se sol·licita la subvenció.  
( ) Pressupost detallat de l'activitat.  
( ) Memòria resum de les tres últimes edicions d'aquest mateix festival, curs, concurs o premi.  
SOL.LICITE: que, d'acord amb les bases de la convocatòria mencionada, concedesca una ajuda econòmica per a l?organització de l'activitat descrita.  
... 1 ... d... de 1992  
Signat,  
CONSELLERIA DE CULTURA, EDUCACIO I CIENCIA   
Música 92, c/ de Martínez Cubells, 2, 15. 46211 València.


Còpia Permalink ELI